
IGNALINOS RAJONO SAVIVALDYBĖS 

ADMINISTRACIJOS DIREKTORIUS

ĮSAKYMAS

DĖL IGNALINOS RAJONO SAVIVALDYBĖS MEDŽIOJAMŲJŲ GYVŪNŲ PADARYTOS ŽALOS ŽEMĖS ŪKIO PASĖLIAMS, ŪKINIAMS GYVŪNAMS IR MIŠKUI NUOSTOLIŲ APSKAIČIAVIMO KOMISIJOS SUDARYMO IR  IGNALINOS RAJONO SAVIVALDYBĖS MEDŽIOJAMŲJŲ GYVŪNŲ PADARYTOS ŽALOS ŽEMĖS ŪKIO PASĖLIAMS, ŪKINIAMS GYVŪNAMS IR MIŠKUI NUOSTOLIŲ APSKAIČIAVIMO KOMISIJOS VEIKLOS NUOSTATŲ PATVIRTINIMO     
2016 m. gegužės 16 d.  Nr . V2-420    
Ignalina


Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Lietuvos Respublikos medžioklės įstatymo 5 straipsnio 5 dalies 3 punktu, 18 straipsnio 2 punktu ir Medžiojamųjų gyvūnų padarytos žalos žemės ūkio pasėliams ir miškui apskaičiavimo metodika, patvirtinta Lietuvos Respublikos aplinkos ministro ir Lietuvos Respublikos žemės ūkio ministro 2002 m. rugsėjo 23 d. įsakymu Nr. 486/359 „Dėl Medžiojamųjų gyvūnų padarytos žalos žemės ūkio pasėliams ir miškui apskaičiavimo metodikos patvirtinimo“: 

1. S u d a r a u Ignalinos rajono savivaldybės medžiojamųjų gyvūnų padarytos žalos žemės ūkio pasėliams, ūkiniams gyvūnams ir miškui nuostolių apskaičiavimo komisiją (toliau – komisija):
1.1. Komisijos pirmininkė – Ignalinos rajono savivaldybės administracijos Urbanistikos ir infrastruktūros skyriaus vyriausioji specialistė (ekologė) Marytė Petkūnienė;

2021 m. liepos 13 d.,  Ignalinos rajono savivaldybės administracijos direktoriaus įsakymo Nr. VT-475 redakcija
2023 m. lapkričio 6 d. Ignalinos rajono savivaldybės administracijos direktoriaus įsakymo Nr. VT-373 redakcija
1.2. Komisijos nariai:

1.2.1. Ignalinos rajono savivaldybės administracijos seniūnijos, kurioje padaryta žala, seniūnas;
1.2.2. Ignalinos rajono savivaldybės administracijos seniūnijos, kurioje padaryta žala, žemės ūkio specialistas;

1.2.3. Ignalinos rajono savivaldybės administracijos Socialinės paramos ir kaimo reikalų skyriaus vyresnioji specialistė Auksė Luneckienė. (Ignalinos rajono savivaldybės administracijos direktoriaus 2019 m. gruodžio12 d. įsakymo Nr. VT-577 redakcija).

2. T v i r t i n u Ignalinos rajono savivaldybės medžiojamųjų gyvūnų padarytos žalos žemės ūkio pasėliams, ūkiniams gyvūnams ir miškui nuostolių apskaičiavimo komisijos veiklos nuostatus (pridedama).

   
3. P r i p a ž į s t u netekusiais galios:

 
3.1. Ignalinos rajono savivaldybės administracijos direktoriaus 2003 m. birželio 24 d. įsakymą Nr. 266 „Dėl Medžiojamųjų gyvūnų padarytos žalos žemės ūkio pasėliams ir miškui nuostolių skaičiavimo komisijos sudėties dalinio pakeitimo“.
 
3.2. Ignalinos rajono savivaldybės administracijos direktoriaus 2008 m. liepos 10 d. įsakymą Nr. V2-464 „Dėl Medžiojamųjų gyvūnų padarytos žalos žemės ūkio pasėliams ir miškui nuostolių skaičiavimo komisijos nuostatų patvirtinimo“.
        3.3. Ignalinos rajono savivaldybės administracijos direktoriaus 2009 m. sausio 29 d. įsakymą Nr. V2-73 „Dėl Medžiojamųjų gyvūnų padarytos žalos žemės ūkio pasėliams ir miškui nuostolių skaičiavimo komisijos pirmininko pakeitimo“. 


Šis įsakymas gali būti skundžiamas Lietuvos Respublikos administracinių bylų teisenos įstatymo  nustatyta tvarka.

Administracijos direktorius                                                                                    Vidas Kreivėnas
PATVIRTINTA

                                                                                                        Ignalinos rajono savivaldybės

                                                                                                     administracijos direktoriaus

                                                                                            2016 m. gegužės 16  d.

                                                                                       įsakymu Nr.V2-420
IGNALINOS RAJONO SAVIVALDYBĖS MEDŽIOJAMŲJŲ GYVŪNŲ PADARYTOS ŽALOS ŽEMĖS ŪKIO PASĖLIAMS, ŪKINIAMS GYVŪNAMS IR MIŠKUI NUOSTOLIŲ APSKAIČIAVIMO KOMISIJOS VEIKLOS NUOSTATAI
I SKYRIUS

BENDROSIOS NUOSTATOS



1. Ignalinos rajono savivaldybės medžiojamųjų gyvūnų padarytos žalos žemės ūkio pasėliams, ūkiniams gyvūnams ir miškui nuostolių apskaičiavimo komisijos (toliau – komisija) nuostatai nustato komisijos funkcijas, teises, pareigas ir organizavimo tvarką.


2. Komisija savo darbe vadovaujasi Lietuvos Respublikos medžioklės įstatymu, Lietuvos Respublikos aplinkos ministro ir Lietuvos Respublikos žemės ūkio ministro 2002 m. rugsėjo 23 d. įsakymu Nr. 486/359 „Dėl Medžiojamųjų gyvūnų padarytos žalos žemės ūkio pasėliams, ūkiniams gyvūnams ir miškui apskaičiavimo metodikos patvirtinimo“, šiais nuostatais ir kitais teisės aktais.


3. Medžiojamųjų gyvūnų padarytą žalą pagal Lietuvos Respublikos aplinkos ministro ir žemės ūkio ministro patvirtintą Medžiojamųjų gyvūnų padarytos žalos žemės ūkio pasėliams, ūkiniams gyvūnams ir miškui apskaičiavimo metodiką apskaičiuoja savivaldybės administracijos direktoriaus sudaryta nuostolių apskaičiavimo komisija.


4. Komisijos darbas grindžiamas kolegialiu klausimų svarstymu, teisėtumo principu, asmenine komisijos narių atsakomybe už komisijos kompetencijai priskiriamų klausimų sprendimą.
II SKYRIUS

KOMISIJOS FUNKCIJOS


5. Komisija apskaičiuoja laisvėje gyvenančių medžiojamųjų gyvūnų padarytą žalą žemės ūkio pasėliams, ūkiniams gyvūnams ir miškui, vadovaudamasi Lietuvos Respublikos aplinkos ir Lietuvos Respublikos žemės ūkio ministerijų patvirtinta Medžiojamųjų gyvūnų padarytos žalos žemės ūkio pasėliams, ūkiniams gyvūnams ir miškui apskaičiavimo metodika, patvirtinta Lietuvos Respublikos aplinkos ministro ir Lietuvos Respublikos žemės ūkio ministro 2002 m. rugsėjo 23 d. įsakymu Nr. 486/359 „Dėl Medžiojamųjų gyvūnų padarytos žalos žemės ūkio pasėliams, ūkiniams gyvūnams ir miškui apskaičiavimo metodikos patvirtinimo“.
III SKYRIUS

KOMISIJOS DARBO ORGANIZAVIMAS
6. Kiekvienu konkrečiu atveju komisijos pirmininkas, gavęs seniūno raštišką pranešimą apie medžiojamųjų gyvūnų padarytą žalą, kviečia komisiją ir organizuoja jos darbą (informuoja telefonu arba elektroniniu laišku). Nesant komisijos pirmininko arba jam negalint eiti pareigų, komisijos pirmininko funkcijas atlieka Ignalinos rajono savivaldybės administracijos seniūnijos, kurioje padaryta žala žemės ūkio pasėliams, ūkiniams gyvūnams ar miškui, seniūnas.


7. Komisijos narių išvykimą į žemės ūkio pasėliams, ūkiniams gyvūnams ir miškui padarytos žalos apžiūros ir nuostolių įvertinimo vietą organizuoja komisijos pirmininkas, jo nesant, seniūnijos, kurioje padaryta žala žemės ūkio pasėliams, ūkiniams gyvūnams ar miškui, seniūnas.



8. Komisija, nuvykusi į žemės ūkio pasėliams, ūkiniams gyvūnams ir miškui padarytos žalos apžiūros vietą, atlieka reikalingus veiksmus ir surašo medžiojamųjų gyvūnų padarytos žalos įvertinimo aktą.



9. Žemės ūkio pasėliams, ūkiniams gyvūnams ar miškui padarytos žalos įvertinimo aktą surašo komisijos pirmininkas ar kitas komisijos pirmininko įpareigotas komisijos narys.




10. Komisijos įvertinimo aktas ir patikros darbas laikomas teisėtu, jeigu atliekant atitinkamus veiksmus dalyvauja ne mažiau kaip 1/2 visų komisijos narių. 



11. Komisijos atliktas darbas apskaičiuojant žemės ūkio pasėliams, ūkiniams gyvūnams ir miškui padarytą žalą laikomas baigtu, kai surašytą padarytos žalos įvertinimo aktą pasirašo visi dalyvavę komisijos nariai. 


12. Komisija per 5 darbo dienas, kai medžiojamųjų gyvūnų padaryta žala žemės ūkio pasėliams, ūkiniams gyvūnams ar miškui, akto kopiją su apskaičiuotu žalos dydžiu pateikia medžioklės plotų naudotojui, žalą patyrusiai šaliai ir seniūnijos, kurios teritorijoje buvo padaryta žala, seniūnui. 

 

13. Komisijos nariai sprendimą priima bendru sutarimu. Tuo atveju, kai komisijos nariai negali priimti sprendimo bendru sutarimu, balsuojama. Sprendimas priimamas paprasta balsų dauguma.  Kiekvienas komisijos narys turi po vieną balsą. Balsams  pasiskirsčius  po  lygiai,  lemia komisijos pirmininko balsas.


14. Komisijos narys, nesutinkantis su daugumos sprendimu, turi teisę raštu pareikšti atskirąją nuomonę, kuri yra pridedama prie komisijos dokumentų.


15. Komisija, įgyvendindama jai pavestas funkcijas, turi teisę kviesti komisijos darbe dalyvauti kitus specialistus ar ekspertus, galinčius pateikti išvadas svarstomais klausimais.

IV SKYRIUS

 PADARYTOS ŽALOS ĮVERTINIMAS IR NUOSTOLIŲ APSKAIČIAVIMAS



16. Žemės, miško ir vandens telkinių sklypų, kuriuose medžioklė neuždrausta, savininkai, valdytojai ir naudotojai ne vėliau kaip per 3 darbo dienas nuo žalos pastebėjimo rašytiniu prašymu dėl žalos įvertinimo ir atlyginimo kreipiasi į atitinkamą seniūniją.
           17. Ūkinių gyvūnų savininkai, pastebėję, kad ūkiniams gyvūnams yra padaryta plėšriųjų medžiojamųjų gyvūnų (vilkų) žala, ne vėliau kaip kitą darbo dieną rašytiniu prašymu dėl žalos įvertinimo ir atlyginimo kreipiasi į seniūniją.



18. Seniūnijos seniūnas, gavęs rašytinį prašymą dėl žemės ūkio pasėliams ar miškui padarytos žalos, tą pačią dieną turi pranešti medžioklės plotų naudotojo atsakingam asmeniui, žemės sklypo savininkui ar naudotojui ir komisijai, ne vėliau kaip per 7 dienas organizuoti žalos įvertinimą, išskyrus atvejus, kai dėl žalos pobūdžio jos dydį įmanoma nustatyti tik praėjus daugiau negu 7 dienoms (šiuo atveju pasirenkamas laikotarpis, kada žala yra geriausiai matoma ir įmanoma įvertinti). Apie komisijos posėdį ne vėliau kaip per 2 dienas nuo rašytinio prašymo gavimo raštu pranešama žemės savininkui (pareiškėjui) ir medžioklės plotų naudotojui (dalyvavimas privalomas). 



19. Žemės ūkio pasėliams ir ūkiniams gyvūnams padaryta žala įvertinama užpildant Medžiojamųjų gyvūnų padarytos žalos apžiūros akto formą, pateiktą Lietuvos Respublikos aplinkos ministro ir žemės ūkio ministro patvirtintos Medžiojamųjų gyvūnų padarytos žalos žemės ūkio pasėliams, ūkiniams gyvūnams ir miškui apskaičiavimo metodikos 1 priede.



20. Miško sklypams padaryta žala įvertinama nustatant Metodikoje nurodytus parametrus ir surašant laisvos formos aktą, kurį pasirašo vertinime dalyvavę miško sklypo savininkas arba teisėtas valdytojas (naudotojas, medžioklės plotų naudotojo atsakingas asmuo) ir seniūnijos seniūnas.


21. Medžiojamų gyvūnų padarytos žalos apžiūros aktai ir nuostolių apskaičiavimo aktai numeruojami ir su pridedamais dokumentais segami į bylą ,,Medžiojamųjų gyvūnų padaryta žala“ (nurodant akto numerį ir datą, pareiškėją, seniūniją, kurioje padaryta žala, žemės sklypo savininką, sklypo plotą ir adresą, pažeistos žemės ūkio kultūros pavadinimą, ūkinio gyvūno pavadinimą, medžiotojų būrelio pavadinimą ir padarytos žalos atlyginimą eurais).


22. Medžiojamųjų gyvūnų padaryti nuostoliai apskaičiuojami vadovaujantis Lietuvos Respublikos aplinkos ministro ir Lietuvos Respublikos žemės ūkio ministro 2002 m. rugsėjo 23 d. įsakymu Nr. 486/359 „Dėl Medžiojamųjų gyvūnų padarytos žalos žemės ūkio pasėliams, ūkiniams gyvūnams ir miškui apskaičiavimo metodikos patvirtinimo“ patvirtinta Medžiojamųjų gyvūnų padarytos žalos žemės ūkio pasėliams, ūkiniams gyvūnams ir miškui apskaičiavimo metodika ir metodikoje patvirtintomis pasėlių pakenkimo, ūkinių gyvūnų žalos ir miškui padarytos žalos įvertinimo formulėmis ir (ar) dydžiais.



23. Žala neatlyginama:

23.1. jei ji padaryta žemės sklypuose, kuriuose jų savininkas Medžioklės įstatymo nustatyta tvarka uždraudė medžioti;

23.2. jeigu žemės ūkio pasėlių savininkas nevykdo pasėlių apsaugojimo nuo medžiojamųjų gyvūnų daromos žalos priemonių, numatytų Medžiojamųjų gyvūnų padarytos žalos žemės ūkio pasėliams ir miškui apskaičiavimo metodikoje;

23.3. jeigu pasėliai sunyko dėl gamtinių veiksnių arba vėliau buvo sunaikinti medžiojamųjų gyvūnų dėl to, kad derlius buvo paliktas nenuimtas.



24. Ne vėliau kaip per 3 darbo dienas nuo komisijos nuostolių apskaičiavimo akto dėl žalos įvertinimo priėmimo raštu pranešama pareiškėjams ir medžioklės plotų naudotojams apie apskaičiuotą atlygintiną žalą. Medžiojamųjų gyvūnų padarytos žalos žemės ūkio pasėliams, miškui arba ūkiniams gyvūnams nuostolių apskaičiavimo akto išrašas asmeniškai įteikiamas 
pasirašytinai arba išsiunčiamas registruotu laišku. Pranešimo kopijos įteikiamos seniūnijų seniūnams.


25. Medžiotojų klubai ir būreliai už laisvėje gyvenančių medžiojamųjų gyvūnų padarytą žalą komisijos pranešimuose nurodytiems žemės, miško ir vandens telkinių sklypų savininkams, valdytojams ar naudotojams pinigus turi sumokėti ne vėliau kaip per vieną mėnesį nuo žalos dydžio apskaičiavimo dienos. 

V SKYRIUS

 BAIGIAMOSIOS NUOSTATOS


26. Komisijos nariai, priimdami sprendimus, turi būti objektyvūs ir nešališki: negalėdami nešališkai priimti sprendimo, turi nusišalinti nuo sprendimo priėmimo.


27. Komisijos sudėtis ir jos nuostatai keičiami, papildomi Ignalinos rajono savivaldybės administracijos direktoriaus įsakymu.
_______________
te2a-24

